Broj: 01-3-171/21

Sarajevo, 18.02.2021. godine

Na temelju odredbi člana 155. Pravila Javne ustanove Srednja poslovno-komercijalna i trgovačka škola Sarajevo, a u skladu sa Naredbama Ministarstva zdravstva Kantona Sarajevo i Uputstvom o organizaciji i realizaciji odgojno-obrazovnog rada u osnovnim i srednjim školama na području Kantona Sarajevo u školskoj 2020/2021. godini Ministarstva za odgoj i obrazovanje Kantona Sarajevo broj: 11/04-34-2024-1/21 od 25.01.2021. godine, direktor Škole donosi:

**O D L U K U**

**o izmjeni i dopuni Odluke broj: 01-3-105-1/21 od 01.02.2021. godine o procesu rada JU Srednja poslovno-komercijalna i trgovačka škola Sarajevo za vrijeme važenja vanrednog stanja**

I – Utvrđuje se proces rada Javne ustanove Srednja poslovno-komercijalna i trgovačka škola Sarajevo za vrijeme važenja vanrednog stanja radi nepovoljne epidemiološke situacije, , na osnovu Uputstva o organizaciji i realizaciji odgojno-obrazovnog u osnovnim i srednjim školama na području Kantona Sarajevo Ministarstva za odgoj i obrazovanje Kantona Sarajevo broj: 11/04-34-2024-1/21 od 25.01.2021. godine, a u skladu sa Metodologijom realizacije online nastave u Kantonu Sarajevo sa smjernicama za izradu digitalnog obrazovnog sadržaja i praćenje, vrednovanje i ocjenjivanje učenika/ca, te poštujući Smjernice za prevenciju i kontrolu infekcije COVID-19 u osnovnim i srednjim školama izdate od Javne ustanove Zavod za javno zdravstvo Kantona Sarajevo, kako slijedi:

1. Usljed pojave povećanog broja učenika, koji su pozitivni na virus COVID-19 (tri potvrđena i četiri sa izraženim simptomim), u odjeljenju III1, nastavno osoblje općeobrazovne i stručnoteoretske nastave, realizovati će online nastavu u trajanju od dvije sedmice u periodu od 19.02.2021. – 05.03.2021. godine, a sve u cilju sprječavanja daljeg širenja zaraze.
2. Nastavno osoblje općeobrazovne i stručnoteoretske nastave realizovati će kombinovanu nastavu, počevši od dana 22.02.2021. godine, za učenike III razreda trogodišnjih zanimanja i učenike IV razreda, zbog nemogućnosti da se ispoštuju epidemioloških mjere (distanca između učenika od najmanje 2 metra), prema važećem Rasporedu časova ove Javne ustanove za školsku 2020/2021. godinu, te poslove redovnog vođenja pedagoške dokumentacije i evidencije u sjedištu Škole pridržavajući se preporuka Zavoda za javno zdravstvo KS i propisanih mjera od strane Kriznog štaba Ministarstva zdravstva KS.

II – Ostale odredbe iz Odluke o utvrđivanju procesa rada Škole, broj: 01-3-105-1/21 od 01.02.2021. godine, ostaju na snazi.

III - Ova Odluka stupa na snagu danom donošenja

D I R E K T O R I C A

Kanita Selmanović-Kulo, prof.

Odluku dostaviti:

1. Oglasna ploča x2;

2. A/a.